**OŠ JOSIPA KOZARCA, LIPOVLJANI**

**KRITERIJI VREDNOVANJA I OCJENJIVANJA U NASTAVI POVIJESTI**

Odrednice za praćenje i ocjenjivanje učenika u nastavi povijesti:

**1. Usvojenost osnovnih podataka**

Toj je osnovna rubrika za vrednovanje znanja učenika u nastavi povijesti. Poznavanje osnovnih podataka odnosi se na događaje, osobe, sastav društva, kulturno stvaralaštvo, civilizacijska dostignuća, razne pojmove, nazive i slično.

**2. Uočavanje uzročno-posljedičnih veza** između određenih podataka odnosno

uspostavljanje odnosa i veza među određenim podacima. Svaki događaj ima svoj uzrok (ono što ga je pokrenulo, izazvalo) i posljedicu (ono što je taj događaj prouzročio). Učenici trebaju znati kako razlikovati uzrok od posljedice te uočiti vezu između pojedinih događaja.

 **3. Snalaženje u vremenu i prostoru**

Obuhvaća svladavanje osnovne kronologije, snalaženje na povijesnoj karti i lenti vremena, razumijevanje promjena u vremenu i prostoru (narodi, granice, utjecaji i sl.).

**Znanje se provjerava usmeno i pismeno.**

 Zbog objektivnosti i manjka vremena, nastavni se rezultati tijekom školske godine češće provjeravaju u pismenom obliku. Kratka usmena ispitivanja provode se dva do tri puta tijekom jednog obrazovnog razdoblja.

 Tijekom školske godine predviđene su, u dogovoru s učenicima, 4 veće pismene provjere znanja (2 u svakom obrazovnom razdoblju), i 6 do 8 manjih (svaka obuhvaća gradivo dvije do tri nastavne jedinice).

**Opisno praćenje učenika –** odnosi se na sposobnosti, interes, samostalnost i radne navike

**USMENO PROVJERAVANJE ZNANJA**

Opis ocjena za ocjenjivanje usmenih odgovora:

**Nedovoljan (1)**

Učenik:

 **-**  ne zna ili zna vrlo malo nastavnog gradiva.

 - ključne pojmove nije usvojio

 **-** ponavlja nastavno gradivo bez povezivanja i ne razumije smisao pojedinih pojmova

 - ne zna činjenice, imena, događaje

 -obrazlaže nesuvislo i bez razumijevanja

 -ni uz učiteljevu pomoć nije u stanju primijeniti znanje, odnosno odgovoriti na većinu postavljenih pitanja

**Dovoljan (2)**

Učenik:

- pokazuje prilično nepotpuno znanje

- ključne pojmove djelomično je usvojio

- prepoznaje pojam, razlikuje ga od drugih pojmova

- usvojio je osnovne elemente nastavnog gradiva

- obrazlaže nepotpuno, odgovara po sjećanju

- znanje primjenjuje sporo, djelomično prikladno, pravi pogreške, ali uz mnogo učiteljeve pomoći ipak uspijeva

**Dobar (3)**

Učenik:

- pokazuje dobro znanje

- ključne pojmove usvojio je većim dijelom

- definira značenje pojma potpuno i točno

- primjetne su nepotpunosti u znanju

- obrazlaže djelomično logično i uvjerljivo

- razumije nastavno gradivo, ali bez pojedinosti

- nastavno gradivo izlaže prema bilješkama ili prema udžbeniku

- znanje primjenjuje polako i prikladno, ali s pogreškama i uz učiteljevu pomoć kojom se dobro koristi

**Vrlo dobar (4)**

Učenik:

- razumije nastavno gradivo

- ključne pojmove usvojio je gotovo u potpunosti

- objašnjava pojam naučenim primjerima

- zna temeljne elemente gradiva i pojedinosti

- znanje primjenjuje umjereno brzo, uglavnom prikladno, točno, uz vrlo malo učiteljeve pomoći

- odgovore oblikuje vlastitim riječima, pojašnjava, uspoređuje

- objašnjava logično, temeljito i s razumijevanjem, povezuje sličnosti i uočava razlike

- ima poteškoća samo pri sintezi i vrednovanju

**Odličan (5)**

Učenik:

- vrlo dobro razumije nastavno gradivo

- ključne pojmove usvojio je u potpunosti

- objašnjava pojam vlastitim primjerima

- ne zbunjuju ga dodatna učiteljeva pitanja

- pokazuje veliku samostalnost u izlaganju i opisivanju problema i primjera

- dokazuje i obrazlaže logično, temeljito i argumentirano

- znanje primjenjuje brzo, prikladno, samostalno i točno

- samostalno, logično zaključuje, logično interpretira podatke, nadopunjuje i povezuje nastavne sadržaje te uočava uzročno-posljedičnu povezanost

**PISMENO PROVJERAVANJE ZNANJA**

Ocjenjivanje zadataka, tj. odgovora obavlja se tehnikom bodovanja. Obično svaki odgovor ili određeni element u odgovoru boduje se jednim bodom. Za svako pitanje treba odrediti broj elemenata koji se boduju jednim bodom. Za ocjenu – dovoljan (2) učenik treba u pravilu ostvariti najmanje 50 % od ukupnog broja bodova, ali se ponekad ta granica snižava na 30 do 40 %. Ostatak bodova pravilno se raspoređuje na ostale ocjene.

Svako prepisivanje i varanje na pismenom provjeravanju, ocjenjuje se nedovoljnom ocjenom(1).

 učiteljica: Ana Šparavac